CELEX: 32008R0393
Language: sl
Date: 2008-04-30 00:00:00
Title: Uredba Komisije (ES) št. 393/2008 z dne 30. aprila 2008 o izdaji dovoljenja za astaksantin dimetildisukcinat kot krmnega dodatka (Besedilo velja za EGP)

1.5.2008   
            
            
               SL
            
            
               Uradni list Evropske unije
            
            
               L 117/20
            
         
      UREDBA KOMISIJE (ES) št. 393/2008
   z dne 30. aprila 2008
   o izdaji dovoljenja za astaksantin dimetildisukcinat kot krmnega dodatka
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1831/2003 Evropskega parlamenta in Sveta z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
   ob upoštevanju naslednjega:
   
               (1)
            
            
               Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj.
            
         
               (2)
            
            
               V skladu s členom 7 Uredbe (ES) št. 1831/2003 je bil predložen zahtevek za izdajo dovoljenja za pripravek iz Priloge k tej uredbi. V skladu s členom 7(3) Uredbe (ES) št. 1831/2003 so bili temu zahtevku priloženi zahtevani podatki in dokumenti.
            
         
               (3)
            
            
               Zahtevek zadeva dovoljenje za uvrstitev pripravka astaksantin dimetildisukcinat kot krmnega dodatka za lososa in postrv v kategorijo dodatkov k prehrani „senzorični dodatki“.
            
         
               (4)
            
            
               Evropska agencija za varnost hrane („agencija“) je v svojem mnenju z dne 17. oktobra 2007 navedla, da astaksantin dimetildisukcinat nima škodljivega vpliva na zdravje živali in ljudi ali okolje (2). Poleg tega je ugotovila, da astaksantin dimetildisukcinat ne predstavlja nobenega drugega tveganja, ki bi v skladu s členom 5(2) Uredbe (ES) št. 1831/2003 izključevalo dovoljenje. Meni, da ni potrebe po posebnih zahtevah v zvezi s poprodajnim nadzorom. S tem mnenjem potrjuje tudi poročilo o metodi analize krmnega dodatka, ki ga je predložil referenčni laboratorij Skupnosti, ustanovljen z Uredbo (ES) št. 1831/2003.
            
         
               (5)
            
            
               Ocena navedenega pripravka je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato je treba dovoliti uporabo navedenega pripravka, kakor je opredeljeno v Prilogi k tej uredbi.
            
         
               (6)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Pripravek iz Priloge, ki spada v kategorijo dodatkov „senzorični dodatki“ in funkcionalno skupino „a(ii) barvila; snovi, ki, če z njimi krmimo živali, dodajo barvo živilu živalskega izvora“, se dovoli kot dodatek v prehrani živali v skladu s pogoji iz navedene priloge.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. aprila 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL L 268, 18.10.2003, str. 29. Uredba, kakor je bila spremenjena z Uredbo Komisije (ES) št. 378/2005 (UL L 59, 5.3.2005, str. 8).
   
      (2)  Mnenje znanstvenega sveta za dodatke in izdelke ali snovi, ki se uporabljajo v živalski krmi, o varnosti in učinkovitosti Carophyll® Stay-Pink (astaksantin dimetildisukcinat) kot krmnega dodatka za lososa in postrv. Sprejeto 17. oktobra 2007. The EFSA Journal (2007) 574, str. 1–25.
   
      PRILOGA
      
                  Identifikacijska številka dodatka
               
               
                  Ime imetnika dovoljenja
               
               
                  Dodatek
               
               
                  Sestava, kemijska formula, opis, analitska metoda
               
               
                  Vrsta ali kategorija živali
               
               
                  Najvišja starost
               
               
                  Najnižja vsebnost
               
               
                  Najvišja vsebnost
               
               
                  Druge določbe
               
               
                  Datum poteka veljavnosti dovoljenja
               
            
                  mg/kg popolne krmne mešanice z vsebnostjo vlage 12 %
               
            
                  Skupina: senzorični dodatki. Funkcionalna skupina: a(ii) barvila, snovi, ki, če z njimi krmimo živali, dodajo barvo živilu živalskega izvora
               
            
                  2a(ii) 165
               
               
                  —
               
               
                  Astaksantin dimetildisukcinat
               
               
                  
                               
                           
                           
                              Aktivna snov:
                              
                                           
                                       
                                       
                                          Astaksantin dimetildisukcinat
                                          (C50H64O10, CAS No: 578006-46-9)
                                       
                                    
                                           
                                       
                                       
                                          Astaksantin dimetildisukcinat > 96 %
                                       
                                    
                                           
                                       
                                       
                                          Drugi karotenoidi < 4 %
                                       
                                    
                        
                               
                           
                           
                              Sestava dodatka:
                              Formulirano v organski matriki
                           
                        
                               
                           
                           
                              Merila za čistoto:
                              
                                           
                                       
                                       
                                          Trifenilfosfin oksid (TPPO) ≤ 100 mg/kg dodatka
                                       
                                    
                                           
                                       
                                       
                                          Diklormetan: ≤ 600 mg/kg dodatka
                                       
                                    
                        
                               
                           
                           
                              Analitska metoda
                              tekočinska kromatografija visoke ločljivosti (HPLC) v povezavi z ultravijoličnim določanjem (UV) (1)
                              
                           
                        
               
                  Losos in postrv
               
               
                  —
               
               
                  —
               
               
                  138
               
               
                  
                              1.
                           
                           
                              Uporaba je dovoljena od starosti 6 mesecev ali od teže 50 g.
                           
                        
                              2.
                           
                           
                              Da bi se uporabljal kot ribja krma, se dodatek uporablja v formulirani obliki, pravilno stabilizirani z odobrenimi antioksidanti. Če se v formulaciji uporabi etoksikvin, se vsebnost etoksikvina navede na etekiketi.
                           
                        
                              3.
                           
                           
                              Če je astaksantin dimetildisukcinat zmešan s kantaksantinom in drugimi viri astaksatina, celotna koncentracija mešanice ne presega 100 mg ekvivalentov (2) astaksatina/kg v popolni ribji krmni mešanici.
                           
                        
               
                  21. maj 2018
               
            
         (1)  Več podrobnosti o analitskih metodah je na voljo na naslednjem naslovu referenčnega laboratorija Skupnosti: www.irmm.jrc.be/crl-feed-additives
      
         (2)  1,38 mg astaksantin dimetildisukcinata je enakovredno 1 mg astaksantina.